open-index/open-wikipedia-markdown huggingface dataset:
วอลโด

**วอลโด** (; ) เป็นตัวละครจากเกมชุดโซลเอดจ์ และในภายหลังเขาได้ปรากฏตัวในโซลคาลิเบอร์ทุกภาค วอลโดเป็นนักฆ่าผู้ใช้ศิลปะการต่อสู้แบบฟรีสไตล์จากราชอาณาจักรเนเปิลส์ มีอาวุธประจำกายคือกาตาร์

## เนื้อเรื่องย่อ
วอลโด เป็นผู้ใช้อาวุธประจำกายที่ต่างจากนักสู้รายอื่น นั่นคือกาตาร์ และมีการเคลื่อนไหวที่แปลกประหลาด เขาเป็นมือขวาให้กับพ่อค้าอาวุธชาวอิตาลีซึ่งมีชื่อว่าเวอร์คซี่ หรือที่รู้จักกันในชื่อของพ่อค้าแห่งความตาย เวอร์คซี่มีความต้องการนำโซลเอดจ์มาครอบครองในฐานะอาวุธสะสมที่หายาก วอลโดจึงรีบออกค้นหาอาวุธดังกล่าวมาให้

ในโซลคาลิเบอร์ วอลโดล้มเหลวในการค้นหาโซลเอจด์ แต่เขาได้กลับไปรับเงินค่าจ้างเนื่องจากพายุพัดพามาให้ ภายหลังจากที่เขาได้รับเงินแล้ว เขาก็ซ่อนตัวอยู่ในอุโมงค์ ส่วนโซลคาลิเบอร์ II เขาได้นำดาบคาตานะของโยชิมิตสึมารับค่าจ้าง โดยวอลโดเข้าใจผิดคิดว่าดาบเล่มนี้เป็นโซลเอดจ์เนื่องจากมีกลิ่นไอของความชั่วร้ายอยู่ วอลโดเพิ่งรู้ในภายหลังว่าดาบเล่มนี้ไม่ใช่โซลเอดจ์ จึงเริ่มออกเดินทางเพื่อค้นหาโซลเอดจ์อีกครั้งหนึ่ง

## ข้อมูลจำเพาะ
* **ชื่อ** : วอลโด (Voldo)
* **สัญชาติ** : 24px ราชอาณาจักรเนเปิลส์
* **วันเดือนปีเกิด** : 25 สิงหาคม ค.ศ. 1541
* **ส่วนสูง** : 183 เซนติเมตร
* **น้ำหนัก** : 84 กิโลกรัม

## ดูเพิ่ม
* โซลเอดจ์

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
*"Dance, Voldo, Dance" video at Machinima.com.

หมวดหมู่:ตัวละครเกม
หมวดหมู่:ตัวละครที่เป็นคนรับใช้
หมวดหมู่:ตัวละครที่ตาบอด
หมวดหมู่:ตัวละครชาวซิซิลี
หมวดหมู่:ตัวละครชายในวิดีโอเกม
หมวดหมู่:ตัวละครชาวอิตาลีในวิดีโอเกม
ซูเรียเคแอลซีซี

**ซูเรียเคแอลซีซี** () เป็นศูนย์การค้าที่ครอบคลุมพื้นที่ 1.5 ล้านตารางฟุต (140,000 ตร.ม.²) ตั้งในส่วนของฐานตึกเปโตรนาสทาวเวอร์ ในเมืองกัวลาลัมเปอร์ ประเทศมาเลเซีย  มีพื้นที่ 6 ชั้น อันประกอบด้วย อิเซตัน, พาร์กสันแกรนด์, โรงภาพยนตร์เครือตันจงโกลเดนวิลเลจ และมาร์กสแอนด์สเปนเซอร์ ซูเรียเป็นคำในภาษามาเลเซีย มีความหมายถึง แสงแดด เปิดเมื่อวันที่ 31 สิงหาคม ค.ศ. 1999

ภายในมีร้านค้า จำพวกร้านแฟชั่นหรูหรา เช่นเดียวกับ ร้านอาหาร เครื่องดื่ม และโรงภาพยนตร์ 12 โรง ยังมีคอนเสิร์ตฮอลล์ อาร์ตแกเลอรี ศูนย์วิทยาศาสตร์ ครอบคลุม 6 ชั้น ที่ส่วนมากจะอยู่ใต้ตึกเปโตรนาสทาวเวอร์ ตึกที่สูงที่สุดอันดับ 3 ของโลก และถือเป็นตึกแฝดที่สูงที่สุดในโลก เป็นหนึ่งในจุดหมายปลายทางของนักท่องเที่ยว

## แหล่งข้อมูลอื่น

หมวดหมู่:ศูนย์การค้าในกัวลาลัมเปอร์
หมวดหมู่:ศูนย์การค้าที่ก่อตั้งในปี พ.ศ. 2542
บอยส์ไลก์เกิลส์

**บอยส์ไลก์เกิลส์** () เป็นวงร็อกอเมริกัน จากบอสตัน รัฐแมสซาชูเซตส์ สมาชิกประกอบด้วย มาร์ติน จอห์นสัน (ร้องนำและกีตาร์ริธึม) พอล ดีจิโอแวนนี (กีตาร์ลีด ร้องประสาน) ไบรอัน โดนาฮิว (กีตาร์เบส ร้องประสาน) และจอห์น คีฟ (กลอง)

บอยส์ไลก์เกิลส์ เริ่มเป็นที่รู้จักในกระแสหลัก หลังจากที่พวกเขาออกอัลบั้มชุดแรกที่ชื่อ *Boys Like Girls* พวกเขายังร่วมในทัวร์ Soundtrack of Your Summer Tour 2008 กับวงกู้ดชาร์ลอตต์ ในสหรัฐอเมริกา

ผลงานอัลบั้มชุดที่ 2 ของวงชุด *Love Drunk* ออกวางขาย 9 กันยายน ค.ศ. 2009 

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:ศิลปินสังกัดโคลัมเบียเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2548
มัสยิดปูตรา

thumb|มัสยิดปูตรา

**มัสยิดปูตรา** () เป็นมัสยิดที่สำคัญในปูตราจายา ประเทศมาเลเซีย มัสยิดเริ่มก่อสร้างเมื่อปี 1997 จนแล้วเสร็จอีก 2 ปีถัดมา ตั้งอยู่ข้างกับเปอร์ดานาปูตรา ซึ่งเป็นทำเนียบรัฐบาลของมาเลเซีย และทะเลสาบปูตราจายา ทะเลสาบที่สร้างโดยมนุษย์ ด้านหน้าของมัสยิดยังมีจตุรัสที่ประดับด้วยธงแต่ละรัฐของมาเลเซีย

## แหล่งข้อมูลอื่น

หมวดหมู่:มัสยิดในประเทศมาเลเซีย
หมวดหมู่:สิ่งก่อสร้างในปูตราจายา
ถนนเปอตาลิง

thumb|ปากทางเข้าถนนเปอตาลิง

**ถนนเปอตาลิง** (มลายู: *Jalan Petaling*, จีน: 茨厂街, จีนตัวเต็ม: 茨廠街, พินอิน: Cíchǎng Jiē, กวางตุ้ง ยวืตปิง: ci4 cong2 gaai1) เป็นย่านไชน่าทาวน์ในกัวลาลัมเปอร์ ประเทศมาเลเซีย ภายในเป็นที่ตั้งของร้านอาหารมากมาย โดยมีอาหารขึ้นชื่อ เช่น ฮกเกี้ยนหมี่ อีกันบาการ์ อาซัมลักซา และมีการี

ผู้ค้าส่วนใหญ่ในย่านเป็นชาวจีนฮั่น แต่ยังคงมีประชากรชาวอินเดีย, มาเลย, และ บังกลาเทศ เช่นกัน นอกจากนี้ถนนเปอตาลิงยังเป็นที่รู้จักในฐานะย่านที่เต็มไปก้วยผู้ค้าประเวณีริมทาง

## อ้างอิง

เปอตาลิง
เปอร์ดานาปูตรา

**เปอร์ดานาปูตรา** () เป็นสิ่งก่อสร้างในปูตราจายา ประเทศมาเลเซีย ที่ทำการของนายกรัฐมนตรีมาเลเซีย ตั้งอยู่บนเนินเขาหลักของปูตราจายา และเป็นสัญลักษณ์ของรัฐบาลกลางมาเลเซีย

## สถาปัตยกรรม
รูปแบบอาคารได้รับแรงบันดาลใจมากสถาปัตยกรรมมลายู, อิสลาม, ปัลลาดีโอและคลาสสิกใหม่ ผลงานออกแบบโดยสถาปนิกจาก aQidea โดยมี Ahmad Rozi Abd Wahab เป็นหัวหน้าสถาปนิก ภายใต้คำปรึกษาของมาฮาตีร์ โมฮัมมัด

## ดูเพิ่ม
* ปูตราจายา 
* มัสยิดปูตรา

## อ้างอิง

## แหล่งข้อมูลอื่น
*Tourism Malaysia - Perdana Putra

หมวดหมู่:สิ่งก่อสร้างในปูตราจายา
หมวดหมู่:มาฮาดีร์ บิน โมฮามัด
เครือข่ายกาญจนาภิเษก

**เครือข่ายกาญจนาภิเษก** (Golden Jubilee Network) คือ เว็บไซต์ที่เชื่อมโยงข้อมูลความรู้เกี่ยวกับพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อาทิ พระราชกรณียกิจ โครงการอันเนื่องมาจากพระราชดำริ กระแสพระราชดำรัส ตลอดจนข้อมูลที่น่าสนใจเกี่ยวกับประเทศไทย จัดทำขึ้นเนื่องในโอกาสการจัดงานพระราชพิธีกาญจนาภิเษก พ.ศ. 2539 เพื่อฉลองสิริราชสมบัติครบ 50 ปี เปิดให้ใช้งานเมื่อวันที่ 5 ธันวาคม พ.ศ. 2539 เวลา 09.09 น. โดยมีเครือข่ายขององค์กรที่ถวายงานแด่พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ ๙ ทำหน้าที่สนับสนุนข้อมูลด้านพระราชกรณียกิจ และโครงการอันเนื่องมาจากพระราชดำริ 

เครือข่ายกาญจนาภิเษกเป็นเว็บไซต์ที่มีผู้เข้าชมจากประเทศไทยมากเป็นอันดับที่ 2,384 (19 กันยายน 2557) จากการจัดอันดับโดยอะเล็กซา 

## ภารกิจ
นำเสนอข้อมูลเกี่ยวกับ พระราชประวัติ พระราชกรณียกิจ โครงการอันเนื่องมาจากพระราชดำริ พระราชดำรัส พระราชพิธีกาญจนาภิเษก วัฒนธรรมไทย ข่าวสารเกี่ยวกับประเทศไทย และฐานข้อมูลต่างๆ จากหน่วยงานที่เกี่ยวข้อง

## ประวัติ
เนื่องในโอกาสการจัดงานพระราชพิธีกาญจนาภิเษก พ.ศ. 2539 รัฐบาลไทย โดยคณะกรรมการเทคโนโลยีสารสนเทศแห่งชาติ ได้จัดทำเครือข่ายคอมพิวเตอร์กาญจนาภิเษกขึ้นเพื่อถวายเป็นราชสักการะ ตามมติคณะรัฐมนตรีเมื่อวันที่ 3 กันยายน พ.ศ. 2539 ด้วยเหตุผลว่าแม้จะมีกิจกรรมร่วมเฉลิมฉลองพระราชพิธีกาญจนาภิเษกในประเทศไทยเป็นจำนวนมาก แต่ยังไม่มีกิจกรรมหรือโครงการใดได้ใช้ประโยชน์จากเทคโนโลยีสารสนเทศ (IT) อย่างเต็มที่ ซึ่งในช่วงเวลานั้นเครือข่ายคอมพิวเตอร์และอินเทอร์เน็ตในประเทศไทยมีความรวดเร็วและมีประสิทธิภาพขึ้นมาก ทางคณะกรรมการเทคโนโลยีสารสนเทศแห่งชาติเห็นควรว่า คงจะไม่มีของขวัญใดทัดเทียมกับการบันทึกพระราชกรณียกิจ ผลงานด้านการพัฒนาประเทศไทย และสาระความรู้ต่างๆ ลงในสื่ออินเทอร์เน็ต ซึ่งประชาชนทุกเพศ ทุกวัย สามารถเข้าถึงได้ตลอดเวลา เพื่อน้อมเกล้าฯ ถวายแด่พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ ๙ เนื่องในโอกาสการจัดงานฉลองสิริราชสมบัติครบ 50 ปีดังกล่าว

## หน่วยงานที่เกี่ยวข้อง
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ ทำหน้าที่ประสานงานและบริหารโครงการ โดยมีองค์กรที่สนับสนุนข้อมูลด้านพระราชกรณียกิจ และโครงการอันเนื่องมาจากพระราชดำริ ได้แก่ 
*โครงการส่วนพระองค์สวนจิตรลดา
*มูลนิธิชัยพัฒนา
*กรมราชเลขานุการในพระองค์
*สำนักงานคณะกรรมการพิเศษ เพื่อประสานงานโครงการอันเนื่องมาจากพระราชดำริ
*สภากาชาดไทย
*มูลนิธิโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
*มูลนิธิโครงการหลวง
*มูลนิธิรางวัลสมเด็จเจ้าฟ้ามหิดล ในพระบรมราชูปถัมภ์
*มูลนิธิอานันทมหิดล
*กองงานในพระองค์สมเด็จพระเทพรัตนราชสุดา ฯ สยามบรมราชกุมารี
*โครงการพัฒนาตามพระราชดำริสมเด็จพระเทพรัตนราชสุดา ฯ สยามบรมราชกุมารี
*โครงการอนุรักษ์พันธุกรรมพืชอันเนื่องมาจากพระราชดำริ
*โครงการเทคโนโลยีสารสนเทศ ตามพระราชดำริสมเด็จพระเทพรัตนราชสุดาฯ สยามบรมราชกุมารี
*มูลนิธิสายใจไทย ในพระบรมราชูปถัมภ์
*กรมชลประทาน
*กรมส่งเสริมวัฒนธรรม

## แหล่งข้อมูลอื่น
* เครือข่ายกาญจนาภิเษก

หมวดหมู่:เว็บไซต์ในประเทศไทย
คืเรอข่
การทำลายทรัพย์สิน

thumb|250px|การทำลายทรัพย์สินรูปแบบหนึ่งเห็นได้จากเรือนแก้วหลังนี้ที่ถูกพ่นสี เรือนแห่งนี้ปัจจุบันเป็นส่วนหนึ่งของพิพิธภัณฑ์เอกชนในประเทศเยอรมนี

**การทำลายทรัพย์สิน** () เป็นการเจตนาทำลายหรือทำให้บุบสลายซึ่งสาธารณสมบัติหรือทรัพย์สินส่วนบุคคล

คำนี้หมายความรวมถึงการทำให้เสียทรัพย์ (criminal damage) เช่น การสร้างรอยขูดขีดเขียน (graffiti) หรือการทำให้เสียโฉม (defacement) ซึ่งทรัพย์สินใด ๆ โดยมิได้รับความยินยอมจากเจ้าของ

คำว่า "vandalism" ในภาษาอังกฤษนั้นมีที่มาจากทัศนคติในยุคเรืองปัญญาที่ถือว่า พวกแวนดัล (Vandal) มักสร้างความเสียหาย

## อ้างอิง

หมวดหมู่:อาชญากรรม
หมวดหมู่:การทำลายทรัพย์สิน
หมวดหมู่:ความผิดอาญาเกี่ยวกับทรัพย์สิน
การพิชิตจักรวรรดิเปอร์เซียโดยมุสลิม

[thumb|300px |ป้อมของซาสซานิยะห์ที่เดอร์เบนท์ที่เสียแก่มุสลิมในปี [ค.ศ. 643]]

**การพิชิตจักรวรรดิเปอร์เซียของมุสลิม** () เป็นเหตุการณ์ที่นำไปสู่จุดจบของจักรวรรดิซาสซานิยะห์ในปี ค.ศ. 644, และเป็นที่มาของการล่มสลายของราชวงศ์ซาสซานิยะห์ ในปี ค.ศ. 651 และการสิ้นสุดของศาสนาโซโรอัสเตอร์ ในเปอร์เซีย จักรวรรดิซาสซานิยะห์ถูกรุกรานครั้งแรกโดยมุสลิม ในบริเวณที่ปัจจุบันคือประเทศอิรักในปี ค.ศ. 633 ในสมัยคอลิด อิบน์ อัลวะลีด (خالد بن الوليد‎ - Khalid ibn al-Walid) ซึ่งเป็นการพิชิตอิรักของมุสลิม หลังจากการย้ายคาลิดไปยังบริเวณแนวโรมันในลว้าน มุสลิมก็เสียอิรักคืนแก่การกลับมาโจมตีของเปอร์เซีย การรุกรานอิรักครั้งที่สองในปี ค.ศ. 636 ภายใต้การนำของซะอัด อิบุน อบี วัคคัซ (Sa`d ibn Abi Waqqas) ซึ่งหลังจากชัยชนะในยุทธการสำคัญยุทธการคาดิซิยะห์ (:en:Battle of al-Qādisiyyah) อิทธิพลการปกครองทางตะวันตกของเปอร์เซียของซาสซานิยะห์ก็สิ้นสุดลง เทือกเขาซาโกรส (:en:Zagros mountains) กลายเป็นพรมแดนธรรมชาติระหว่างจักรวรรดิกาหลิปรอชิดีน และจักรวรรดิซาสซานิยะห์

การได้รับชัยชนะในช่วงระยะเวลาอันสั้นในเปอร์เซียเป็นการรณรงค์ทางทหารตามที่วางแผนไว้เป็นอย่างดีโดยกาหลิบอุมัรในอัลมะดีนะฮ์ (Medina) ซึ่งอยู่ห่างไกลจากสมรภูมิในเปอร์เซียหลายพันกิโลเมตรเป็นชัยชนะครั้งยิ่งใหญ่ที่สร้างชื่อเสียงให้แก่อุมัรว่าเป็นนักยุทธศาสตร์และนักการเมืองผู้มีความสามารถที่สุดคนหนึ่งในประวัติศาสตร์

นักประวัติศาสตร์มุสลิมส่วนใหญ่ให้ความเห็นกันมาเป็นเวลานานแล้วว่าเปอร์เซียที่เกือบจะถูกรุกรานโดยอาหรับเป็นสังคมที่อยู่ในสภาพที่เสื่อมโทรมและพร้อมอยู่แล้วที่จะรับการรุกรานของอาหรับด้วยความเต็มใจ แต่นักเขียนผู้อื่นผู้ใช้หลักฐานข้อมูลของอาหรับในการค้นคว้าทั้งหมด ที่แสดงว่าตรงกันข้ามกับความเชื่อดังกล่าวชาวอิหร่านต่อสู้การรุกรานของชาวอาหรับอย่างเหนียวแน่นอยู่เป็นเวลานานก่อนที่จะพ่ายแพ้ นอกจากนั้นกลุ่มหลังนี้ก็ยังกล่าวว่าหลังจากการได้รับชัยชนะทางการเมืองแล้ว เปอร์เซียก็ยังเริ่มสงครามทางวัฒนธรรมและประสบความสำเร็จในการมีอิทธิพลทางวัฒนธรรมอาหรับ

## อ้างอิง

## บรรณานุกรม
* Bashear, Suliman — *Arabs and Others in Early Islam*, Darwin Press, 1997
* Daniel, Elton — *The History of Iran*, Greenwood Press, 2001
* Donner, Fred — *The Early Islamic Conquests*, Princeton, 1981
* M. Ismail Marcinkowski, *Persian Historiography and Geography: Bertold Spuler on Major Works Produced in Iran, the Caucasus, Central Asia, India and Early Ottoman Turkey, with a foreword by Professor Clifford Edmund Bosworth*, member of the British Academy, Singapore: Pustaka Nasional, 2003, ISBN 9971-77-488-7.
* Sicker, Martin — *The Islamic World in Ascendancy: From the Arab Conquests to the Siege of Vienna*, Praeger, 2000
* Zarrin’kub, Abd al-Husayn — *Ruzgaran : tarikh-i Iran az aghz ta saqut saltnat Pahlvi*, Sukhan, 1999. ISBN 964-6961-11-8
* Arab Conquest of Iran , pp. 203–10, Encyclopaedia Iranica.


หมวดหมู่:ประวัติศาสตร์อิหร่าน
หมวดหมู่:สงครามเกี่ยวข้องกับอิหร่าน
หมวดหมู่:การล่มสลายของจักรวรรดิ
พิซซิคาโตไฟฟ์

**พิซซิคาโตไฟฟ์** (Pizzicato Five หรือแต่เดิมเขียนเป็น Pizzicato V) เป็นวงดนตรีป็อปจากญี่ปุ่น ก่อตั้งวงในโตเกียวในปี 1979 โดยยาสุฮารุ โคนิชิและเคอิทาโร ทาคานามิ ต่อมามากิ โนมิยะกลายเป็นนักร้องนำถาวรในปี 1990 โดยมีซิงเกิลที่เป็นที่รู้จักอย่าง "Sweet Soul Revue"

## ผลงานอัลบั้ม
* Pizzicato Five in Action (1986) 
* Pizzicatomania! (1986) 
* Couples (1987) 
* Bellissima! (1988) 
* On Her Majesty's Request (1989) 
* Soft Landing On The Moon (1990) 
* Hi Guys! Let Me Teach You (1991) 
* This Year's Girl (1991)
* Sweet Pizzicato Five (1992) 
* Instant Replay (อัลบั้มแสดงสด, 1993) 
* Bossa Nova 2001 (1993) 
* Overdose (1994) 
* Romantique 96 (1995) 
* Happy End of the World (1997) 
* The International Playboy & Playgirl Record (1998)
* Pizzicato Five (1999) 
* Baby Portable Sessions (2000)

## อ้างอิง

หมวดหมู่:กลุ่มดนตรีสัญชาติญี่ปุ่น
หมวดหมู่:กลุ่มดนตรีที่ก่อตั้งในปี พ.ศ. 2522
ชาห์ทาห์มาสพ์ที่ 1 แห่งเปอร์เซีย

**ชาห์ทาห์มาสพ์ที่ 1 แห่งเปอร์เซีย** () (22 กุมภาพันธ์ ค.ศ. 1514 – 14 พฤษภาคม ค.ศ. 1576) เป็นพระมหากษัตริย์แห่งราชวงศ์ซาฟาวิยะห์ผู้ครองราชย์ระหว่าง ค.ศ. 1524 จนเสด็จสวรรคตเมื่อวันที่ 14 พฤษภาคม ค.ศ. 1576 ทรงเป็นชาห์ผู้มีอิทธิพลพระองค์หนึ่งของอิหร่าน ชาห์ทาห์มาสพ์ที่ 1 เป็นพระราชโอรสของชาห์อิสมาอิลที่ 1 และชาห์-เบกิ คามุม (ที่รู้จักกันในตำแหน่งทาจลู คามุม (Tajlu Khanum)) ของชนเติร์กเมน (Turkmen people)  เผ่ามาว์ซิลลู

เมื่อยังทรงพระเยาว์พระองค์ทรงเป็นผู้อ่อนแอและทรงตกอยู่ภายใต้อิทธิพลของคิซิลบาช (Qizilbash) ซึ่งเป็นชนกลุ่มเตอร์กิกผู้เป็นกระดูกสันหลังของอำนาจของราชวงศ์ซาฟาวิยะห์ ผู้นำของคิซิลบาชต่อสู้กันเองในการเป็นผู้สำเร็จราชการแทนพระองค์ของทาห์มาสพ์ เมื่อทาห์มาสพ์เติบโตเป็นผู้ใหญ่ขึ้นพระองค์ก็ทรงสามารถแสดงพระเดชานุภาพในการควบคุมชนเผ่าเหล่านี้ได้ 

รัชสมัยของพระองค์เป็นรัชสมัยที่ต้องทรงเผชิญกับอันตรายจากอิทธิพลจากภายนอกประเทศโดยเฉพาะจากจักรวรรดิออตโตมันและจากอุซเบ็ค ในปี ค.ศ. 1555 พระองค์ก็ทรงสามารถแสวงหาความปรองดองได้จากสัญญาสันติสุขอามาสยา (Peace of Amasya) ที่ยืนยาวอยู่สามสิบปีจนกระทั่งมาถูกละเมิดในรัชสมัยของชาห์โมฮัมมัด โคดาบันดา (Mohammed Khodabanda)

ชาห์ทาห์มาสพ์ที่ 1 เป็นที่รู้จักกันว่าเป็นผู้ที่ทรงให้จักรพรรดิฮุมายัน (Humayun) แห่งจักรวรรดิโมกุลหนีเข้ามาพึ่งพระบรมโพธิสมภารได้ ซึ่งปรากฏอยู่ในภาพเขียนบนผนังของวังซาฟาวิยะห์ในเชเฮลโซทูน

แต่อิทธิพลที่มีผลต่อมาอีกนานคือการสนับสนุนการผลิตพรมเปอร์เชียเป็นอุตสาหกรรมระดับชาติ ที่อาจจะเป็นผลมาจากการค้าขายบนเส้นทางสายไหมมาถูกขัดจังหวะในระหว่างสงครามกับออตโตมัน

## อ้างอิง

## ข้อมูลเพิ่มเติม
* อิหร่าน

หมวดหมู่:บุคคลที่เกิดในปี พ.ศ. 2057
หมวดหมู่:พระมหากษัตริย์เปอร์เซีย
หมวดหมู่:ราชวงศ์ซาฟาวิยะห์
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
จักรวรรดิพาลไมรีน

**จักรวรรดิพาลไมรีน** ( ) เป็นจักรวรรดิที่แยกตัวออกจากจักรวรรดิโรมันระหว่างวิกฤติการณ์ของคริสต์ศตวรรษที่ 3 ที่ประกอบด้วยจังหวัดโรมัน ซีเรีย, ซีเรียปาเลสตินา, โรมัน และบริเวณส่วนใหญ่ของอานาโตเลีย โดยมีเมืองหลวงอยู่ที่ พาลไมรา พาลไมรีนรุ่งเรืองระหว่างปี ค.ศ. 260 จนถึงปี ค.ศ. 273 จักรวรรดิพาลไมรีนมีพระราชินีเซโนเบียเป็นผู้ปกครองในนามของพระราชโอรสวาบาลลาธัส (Vaballathus)

## วิกฤติการณ์ของคริสต์ศตวรรษที่ 3

แม้ว่าจะประสบกับวิกฤติการณ์ต่าง ๆ หลายครั้งแต่จักรวรรดิโรมันที่ก่อตั้งขึ้นในสมัยของออกัสตัส ซีซาร์ก็สามารถดำรงอยู่ได้ แต่เมื่อจักรพรรดิอเล็กซานเดอร์ เซเวรัสถูกสังหารโดยทหารในปี ค.ศ. 235, กองทหารโรมันได้รับความพ่ายแพ้ในการรณรงค์ทางสงครามต่อซาสซานิยะห์เปอร์เซีย และการล่มสลายของจักรวรรดิ ผู้นำทางการทหารต่างก็เริ่มต่อสู้แย่งชิงอำนาจกันภายในจักรวรรดิ ซึ่งเป็นผลทำให้พรมแดนโรมันถูกละเลยและกลายเป็นเป้าหมายในการโจมตีโดยชนกลุ่มต่าง ๆ ที่รวมทั้งคาร์เพียน, กอธ, แวนดัล และ อลามานนิ และรวมทั้งการรุกรานโดยตรงของซาสซานิยะห์อย่างรุนแรงทางตะวันออก

ในที่สุดในปี ค.ศ. 258 ความแตกแยกก็เกิดขึ้นจากภายใน เมื่อจักรวรรดิถูกแบ่งเป็นสามส่วน จังหวัดโรมันกอล, บริเตน และ ฮิสปาเนีย แยกตัวไปเป็นจักรวรรดิกอล

ในเมื่อจักรวรรดิโรมันไม่สามารถป้องกันจังหวัดทางตะวันออกจากการรุกรานของซาสซานิยะห์ได้ ข้าหลวงเซ็พติมัส โอเดนาธัส (:en:Septimius Odaenathus) จึงก่อตั้งกองทหารของตนเองเป็นกองสิบสอง (Legio XII Fulminata) แทนที่จะเข้าไปร่วมการขัดแย้งแย่งชิงโรม

แต่เซ็พติมัส โอเดนาธัสถูกสังหารโดยลูกชายวาบาลลาธัส (Vabalathus) และได้รับแต่งตั้งให้เป็นกษัตริย์แห่งจักรวรรดิพาลไมรีน แต่อำนาจที่แท้จริงอยู่ในมือของพระราชินีเซโนเบียพระราชมารดา ผู้ถือโอกาสขณะที่โรมยังมีความขัดแย้งในการขยายอำนาจไปยังอียิปต์ ซีเรีย ปาเลสไตน์ เลบานอน และอานาโตเลีย และในที่สุดก็ถือตำแหน่ง *ออกัสตัส* สำหรับพระองค์เองและพระราชโอรส

## อ้างอิง

* The "Tyranni Triginta", a book of the *Augustan History* (written in the 4th century) contains an unreliable account of Zenobia's life and triumph.
* 
* Long, Jacqueline, "Vaballathus and Zenobia", *De Imperatoribus Romanis* site.

## ดูเพิ่ม
* จักรวรรดิ

พาลไมรีน
พ
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศอียิปต์
หมวดหมู่:รัฐสิ้นสภาพในประเทศเลบานอน
หมวดหมู่:รัฐสิ้นสภาพในประเทศซีเรีย
หมวดหมู่:รัฐและดินแดนที่ก่อตั้งในคริสต์ศตวรรษที่ 3
หมวดหมู่:สิ้นสุดในคริสต์ศตวรรษที่ 3
หมวดหมู่:ราชาธิปไตยในอดีต
หมวดหมู่:ลิแวนต์โบราณ
ชาวอาเซอร์ไบจาน

**ชาวอาเซอร์ไบจาน** () เป็นกลุ่มชาติพันธุ์ที่ส่วนใหญ่มีถิ่นฐานอยู่ทางตะวันตกเฉียงเหนือของประเทศอิหร่านและประเทศอาเซอร์ไบจาน ที่มักจะเรียกว่า “อเซอรี” () หรือ “อซารี” () หรือ “อเซอรีเติร์ก”  () นอกจากนั้นยังมีที่ตั้งถิ่นฐานในบริเวณตั้งแต่คอเคซัสไปจนถึงที่ราบสูงอิหร่าน ชาวอาเซอร์ไบจานส่วนใหญ่นับถือศาสนาอิสลามนิกายชีอะฮ์ และสืบเชื้อสายมาจากกลุ่มชนหลายกลุ่มรวมทั้งกลุ่มชนอิหร่าน, กลุ่มชนคอเคซัส และกลุ่มชนเตอร์กิก

## อ้างอิง


อ
อ
*
กลุ่มชนเตอร์กิก

right|frameless|331x331px
**กลุ่มชนเตอร์กิก** () เป็นกลุ่มชนยูเรเชียที่ตั้งถิ่นฐานอยู่ทางตอนเหนือ กลาง และตะวันตกของยูเรเชียผู้พูดภาษาที่อยู่ในตระกูลภาษากลุ่มเตอร์กิก ชนในกลุ่มชนเตอร์กิกมีลักษณะวัฒนธรรมและประวัติศาสตร์บางอย่างร่วมกัน คำว่า “เตอร์กิก” เป็นคำที่ใช้แทนกลุ่มชาติพันธุ์/ภาษา (ethno-linguistic group) ของชาติพันธุ์ของสังคมที่ยังคงมีอยู่ในปัจจุบันเช่นชาวอาเซอร์ไบจาน, ชาวคาซัค, ชาวตาตาร์, ชาวคีร์กีซ, ชาวตุรกี, ชาวเติร์กเมน, ชาวอุยกูร์, ชาวอุซเบก, ชาวฮาซารา, ชาวการากัลปัก, ชาวโนกาย, ชาวคาราไช-บัลการ์, ชาวตาตาร์ไซบีเรีย, ชาวตาตาร์ไครเมีย, ชาวชูวัช, ชาวตูวา, ชาวแบชเกียร์, ชาวอัลไต, ชาวยาคุตส์, ชาวกากาอุซ และรวมทั้งประชาชนในรัฐและจักรวรรดิเตอร์กิกในอดีตเช่นฮั่น, บัลการ์, คูมัน, ชนอาวาร์, เซลจุค, คาซาร์, ออตโตมัน, มามลุค, ติมูริด และอาจจะรวมทั้งซฺยงหนู (Xiongnu)

## อ้างอิง

หมวดหมู่:กลุ่มชนเตอร์กิก
หมวดหมู่:กลุ่มชาติพันธุ์ในประเทศจีน
หมวดหมู่:ชาวเอเชียกลาง
เตอร์กิก

__NOTOC__
**เตอร์กิก** อาจจะหมายถึง

* ภาษากลุ่มเตอร์กิก (Turkic languages)   
** อักษรเตอร์กิก (Turkic alphabets) 
* กลุ่มชนเตอร์กิก (Turkic peoples)
** กลุ่มชนเตอร์กิกยุโรป (Turkic European)
** การโยกย้ายถิ่นฐานของชนเตอร์กิก (Turkic migration)
* รายชื่อรัฐและจักรวรรดิเตอร์กิก (List of Turkic states and empires)
ยุนอิม

**ยุนอิม** (; ค.ศ. 1487 — ค.ศ. 1545) เป็นขุนนางคนสำคัญในรัชสมัยพระเจ้าชุงจง และเป็นพี่ชายของพระนางพระชังกย็อง ซึ่งมาจากตระกูลยุนจึงมีศักดิ์เป็นพระมาตุลา (ลุง) ขององค์ชายรัชทายาทอีโฮ เมื่อพระนางชังกย็องสิ้นพระชนม์และพระเจ้าจุงจงได้แต่งตั้งพระนางมุนจ็องเป็นพระราชินีองค์ใหม่ ซึ่งมาจากตระกูลยุนเช่นกัน ยุนอิมกลัวว่าตัวเองจะหมดอำนาจลงเขาจึงไปร่วมมือกับคิม อัน-โลขุนนางชั้นผู้ใหญ่ผู้ทรงอิทธิพลเพื่อรักษาฐานอำนาจ ในยุคสมัยนี้แบ่งเป็นยุนใหญ่และยุนเล็กคือยุนอิมและคิม อัน-โลเป็นยุนใหญ่ส่วนยุน ว็อนฮังและยุน ว็อลโล พี่ชายของพระนางมุนจ็องเป็นยุนเล็ก ต่อมาเมื่อคิม อัน-โลถูกประหาร ยุนอิมจึงต้องต่อสู้แบบโดดเดี่ยวเพื่อรักษาฐานอำนาจกับสองพี่น้องจากตระกูลยุนเล็กแต่แล้วยุนอิมก็ถูกประหารในที่สุดเมื่อปี ค.ศ. 1545 (พ.ศ. 2088) ขณะอายุได้ 58 ปี

## แหล่งข้อมูลอื่น
* Yun Im 
* Yun Im 
* Yun Im, Korean historical person's informations  
* Yun Im  
* Eulsa massacre 
* Eulsa massacre 

หมวดหมู่:บุคคลที่เกิดในปี พ.ศ. 2030
หมวดหมู่:บุคคลที่เสียชีวิตในปี พ.ศ. 2088
หมวดหมู่:นายพลชาวเกาหลี
หมวดหมู่:บุคคลในยุคราชวงศ์โชซ็อน
สวนสัตว์กายอานา

**สวนสัตว์กายอานา** ตั้งอยู่ที่กรุงจอร์จทาวน์ อันเป็นเมืองหลวงของประเทศกายอานา สวนสัตว์แห่งนี้ได้เปิดอย่างเป็นทางการเมื่อปี ค.ศ. 1952 มีการจัดแสดงสัตว์ที่มีชื่อเสียงคือ นกอินทรีฮาร์ปี และมานาที ในปี ค.ศ. 2005 สวนสัตว์ดังกล่าวมีพนักงาน 25 คน

สวนสัตว์กายอานา เป็นสวนสัตว์พี่น้องกับสวนสัตว์กัลการี ของประเทศแคนาดา

## อ้างอิง

## แหล่งข้อมูลอื่น
* http://www.guyanazoo.org.gy 

หมวดหมู่:สวนสัตว์ในประเทศกายอานา
เทลส์ออฟเดสตินี 2

***เทลส์ออฟเดสตินี 2*** (; ) เป็นวิดีโอเกมแนวสวมบทบาทภาคสองของเกมชื่อ*[[เทลส์ออฟเดสตินี]]* ผลิตโดยบริษัทนัมโคจากประเทศญี่ปุ่น ซึ่งมีฉากต่อสู้ที่มีการเคลื่อนไหวที่แหวกแนวไปจากเกมอาร์พีจีอื่น ๆ สำหรับตัวละครหลักของเกมนี้ ได้รับการออกแบบโดย มะสึมิ อิโนะมะตะ ซึ่งเป็นนักวาดภาพการ์ตูนชาวญี่ปุ่น

## ตัวละครหลัก
* **ไคล์ ดูนามิส** (カイル・デュナミス; Kyle Dunamis)
* **เรียลา** (リアラ; Reala)
* **ลอนิ ดูนามิส** (ロニ・デュナミス; Loni Dunamis)
* **จูดาส** (ジューダス; Judas)
* **นานาลี เฟลทช์** (ナナリー・フレッチ; Nanaly Fletch)
* **ฮาโรลด์ เบลซีเรียส** (ハロルド・ベルセリオス; Harold Belserius)
* **เอลเรน** (エルレイン; Elraine)
* **บาร์บาทอส โกเทีย** (バルバトス・ゲーティア; Barbatos Goetia)

## การตอบรับและสิ่งสืบทอด
*เทลส์ออฟเดสตินี 2* ได้รับ 33/40 คะแนนจากนิตยสารของญี่ปุ่นชื่อแฟมิซือ และได้รับรางวัลเหรียญทองจากสื่อสิ่งพิมพ์ดังกล่าว สำหรับเวอร์ชันเพลย์สเตชัน 2 ของ*เทลส์ออฟเดสตินี 2* สามารถทำยอดจำหน่ายได้ถึง 977,000 ชุดทั่วโลก นับเป็นการประสบความสำเร็จสูงสุดอันดับสองของซีรีส์ต่อจาก*เทลส์ออฟเดสตินี*ภาคแรก ส่วนเวอร์ชันเพลย์สเตชันพอร์เทเบิลสามารถทำยอดจำหน่ายได้ถึง 129,000 ชุด อย่างไรก็ตาม ยอดจำหน่ายของเกมนี้ก็ได้ลดลงอย่างรวดเร็ว โดยตกลงมาอยู่ในอันดับที่ 25 ในสัปดาห์ที่สอง

## อ้างอิง

## แหล่งข้อมูลอื่น
* Official Japanese Website (PS2)
* Official Japanese Website (PSP)
* Official Korean Website 

หมวดหมู่:วิดีโอเกมที่ออกวางจำหน่ายในปี พ.ศ. 2545
หมวดหมู่:วิดีโอเกมแบบร่วมมือกัน
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชันแบบพกพา
หมวดหมู่:เทลส์ (ซีรีส์)
หมวดหมู่:วิดีโอเกมที่มีปฏิปักษ์หญิง
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมภาคต่อ
เทศบาลเมืองศรีสัชนาลัย

**เทศบาลเมืองศรีสัชนาลัย** เป็นเทศบาลเมืองแห่งหนึ่งในอำเภอศรีสัชนาลัย จังหวัดสุโขทัย ครอบคลุมพื้นที่ตำบลท่าชัยและตำบลศรีสัชนาลัยทั้งตำบล

## ที่ตั้งและอาณาเขต
เทศบาลเมืองศรีสัชนาลัยครอบคลุมพื้นที่ทั้งหมดของ 2 ตำบล ได้แก่ ตำบลท่าชัย ตั้งอยู่ฝั่งตะวันออกของแม่น้ำยม และตำบลศรีสัชนาลัย ตั้งอยู่ฝั่งตะวันตกของแม่น้ำยม จัดเป็นเทศบาลที่มีพื้นที่ครอบคลุมกว้างขวางที่สุดของจังหวัดสุโขทัย
* **ทิศเหนือ** ติดกับตำบลหนองอ้อ อำเภอศรีสัชนาลัย จังหวัดสุโขทัย
* **ทิศใต้** ติดกับเทศบาลตำบลป่ากุมเกาะ อำเภอสวรรคโลก จังหวัดสุโขทัย
* **ทิศตะวันออก** ติดกับตำบลดงคู่ อำเภอศรีสัชนาลัย จังหวัดสุโขทัย และเทศบาลตำบลคลองยาง อำเภอสวรรคโลก จังหวัดสุโขทัย
* **ทิศตะวันตก** ติดกับตำบลสารจิตร อำเภอศรีสัชนาลัย จังหวัดสุโขทัย

## ประวัติ
ประวัติศาสตร์มีบันทึกของจีนปรากฏในพุทธศตวรรษที่ 16 ชื่อเมืองเฉิงเหลียง พงศาวดารโบราณเรียก แดนเฉลียง

แต่เดิมเทศบาลเมืองศรีสัชนาลัยมีฐานะเป็นสุขาภิบาลศรีสัชนาลัยและเทศบาลตำบลศรีสัชนาลัย ก่อนจะยกฐานะเป็นเทศบาลเมืองศรีสัชนาลัยในปี พ.ศ. 2557

## ชุมชน
ชุมชนของเทศบาลเมืองศรีสัชนาลัย ประกอบไปด้วย 
# ชุมชนตลาดท่าชัย (กอกใหม่, ย่านวัดชัยสิทธารามหรือวัดใหม่) 
# ชุมชนบ้านท่าชัยริมน้ำและย่านสถานีเกษตรท่าชัย 
# ชุมชนตาลแถว-สะพานปูน 
# ชุมชนวังยายมาก (ถึงย่านซอยลำตัด-หน้าสำนักงานเทศบาลฯแห่งใหม่) 
# ชุมชนดงพริกแจว-ศาลาไก่ฟุบ (ถนนเส้นไปหนองบัว) 
# ชุมชนหมอนสูง 
# ชุมชนป่ากล้วยหมู่ที่ 1 (ถึงปางถ่าน-แก่งหลวง)
# ชุมชนป่ากล้วยหน้าวัดพระศรีรัตนมหาธาตุ (หมู่ที่ 2-สวนสัก-วัดเขาอินทร์) 
# ชุมชนหมู่บ้านชาวไร่ (ในเขตพื้นที่เกษตรกรรม) 
# ชุมชนวัดน้อย 
# ชุมชนท่ามะเกลือ (บ้านพระปรางค์มาทางหนองช้าง)
# ชุมชนหนองช้าง 
# ชุมชนบ้านเมืองเก่า-วัดตีนเขา (เชิงคีรี) 
# ชุมชนบ้านวงศ์ใหญ่-ตลิ่งชัน 
# ชุมชนวังวน-ริมแม่น้ำ 
# ชุมชนตลาดผี-วัดนาร้อง (วัดสิริเขตคีรี)

## ทางหลวงแผ่นดิน
* ทางหลวงแผ่นดินหมายเลข 101
* ทางหลวงแผ่นดินหมายเลข 1201
* ทางหลวงแผ่นดินหมายเลข 1294
* ทางหลวงแผ่นดินหมายเลข 3010

## สถานที่สำคัญ
* อุทยานประวัติศาสตร์ศรีสัชนาลัย อันเป็นแหล่งโบราณคดีและประวัติศาสตร์ที่สำคัญยิ่งของประเทศไทยและในระดับโลก เนื่องจากองค์ประกอบส่วนหนึ่งของเมืองปรากฏมีโบราณสถานโบราณวัตถุที่ทรงคุณค่ากระจายตัวอยู่กว่า 200 แห่ง ซึ่งสมควรได้รับการคุ้มครองอนุรักษ์ดูแลรักษาเป็นอย่างดี เพราะมีประโยชน์ในการศึกษาวิชาการเป็นอย่างมาก แต่ปรากฏว่ายิ่งเทศบาลขยายการพัฒนา พื้นที่อนุรักษ์ก็ถูกคุกคามทำลายไปด้วย 
* เชิงเขาพระศรีด้านหนองช้าง บริเวณนั้นเป็นอรัญญิกที่เรียกว่ากลุ่มป่าแดง มีโบราณสถานหลายแห่ง 
* วัดพระปรางค์
* วัดเจ้าจันทร์
* วัดชมชื่น โครงกระดูกโบราณ

## อ้างอิง

หมวดหมู่:เทศบาลเมือง
หมวดหมู่:เทศบาลในจังหวัดสุโขทัย
หมวดหมู่:อำเภอศรีสัชนาลัย
เพลงพื้นเมือง

**เพลงพื้นเมือง** หรือ **เพลงพื้นบ้าน** หมายถึง เพลงที่ถูกแต่งขึ้นโดยส่วนมากจะร้องต่อ ๆ กันมา โดยไม่ทราบผู้แต่ง

## เพลงพื้นเมืองในประเทศไทย

เพลงพื้นเมืองในประเทศไทยนั้น ได้มีการสันนิษฐานว่า เกิดมาตั้งแต่สมัยสุโขทัยมาแล้ว ตามที่ปรากฏใน ตำรับท้าวศรีจุฬาลักษณ์ว่า "อันราชประเพณีสมเด็จพระเจ้าอยู่หัวเคยทรงประพฤติมาแต่ก่อน ถ้าทอดพระเนตรชักโคมลอยแล้ว ก็เสด็จทางเรือพระที่นั่งไปถวายดอกไม้เพลิง บูชาพระรัตนตรัยทุกพระอารามหลวง… แล้วก็ทอดพระเนตรทรงฟังประชาชนชายหญิงร้องรำเล่นนักขัตฤกษ์ เห็นฟี่ศิรวิทย์ร้องเพลงอันไพเราะ เป็นการมหรสพต่างๆ "

## รายชื่อเพลงพื้นเมืองต่าง ๆ
* เพลงฉ่อย
* เพลงอีแซว
* เพลงลำตัด
* เพลงปรบไก่
* เพลงกล่อมลูก
* เพลงเรือ
* ฯลฯ

## ดูเพิ่ม
* ดนตรีโฟล์ก

หมวดหมู่:ดนตรี
หมวดหมู่:เพลงพื้นเมือง
พุทธชาด พงศ์สุชาติ

**พุทธชาติ พงศ์สุชาติ** () เป็นนักแสดง พิธีกร และนักจัดรายการวิทยุ ที่มีความสามารถหลากหลาย มีบุคลิกเฮฮาร่าเริง

## ประวัติ
พื้นเพเป็นคนอำเภองาว จังหวัดลำปาง เกิดเมื่อวันที่ 21 มิถุนายน พ.ศ. 2519 ใช้ชีวิตวัยเด็กที่จังหวัดนราธิวาสและปัตตานี จบการศึกษาระดับมัธยมศึกษาจากโรงเรียนสาธิตมหาวิทยาลัยสงขลานครินทร์ และจบการศึกษาระดับอุดมศึกษาจาก คณะนิเทศศาสตร์ จุฬาลงกรณ์มหาวิทยาลัย

## ผลงาน
### ละครโทรทัศน์

### ละครชุด
* พ.ศ. 2558 *[[I Wanna Be Sup'Tar วันหนึ่งจะเป็นซุปตาร์]]* (/จีเอ็มเอ็ม 25) รับบทเป็น พิธีกร 
* พ.ศ. 2558 *[[The School โรงเรียนป่วน ก๊วนนักเรียนแสบ]]* (/ช่อง 9) รับบทเป็น ครูแอน (รับเชิญ) 
* พ.ศ. 2559 *[[ไดอารี่ตุ๊ดซี่ส์ เดอะซีรีส์]]* (/จีเอ็มเอ็ม 25) รับบทเป็น โยชิ 
* พ.ศ. 2559 *O-Negative [[รัก-ออกแบบไม่ได้]]* (/จีเอ็มเอ็ม 25) รับบทเป็น แม่ของชมพู่ 
* พ.ศ. 2561 *Love Lie Hide Fake แกล้งแอ๊บแอบรัก* (/เมลโล่, ช่อง 3) รับบทเป็น มายาวี 
* พ.ศ. 2562 *[[NOBODY’S HAPPY ข่าวร้ายให้รัก]]* (ก.ล.ต., ออมสนุกสุขเกษียน, TRASHER BANGKOK/Facebook , Youtube , Line TV) รับบทเป็น ป้าแม่หมอ 
* พ.ศ. 2565 *[[Remember Me ความรักเขียนด้วยความรัก]]* (Ultimate Troop/Amarin TV) รับบทเป็น แม่ชะเอมและแชมป์
* พ.ศ. 2566 *[[ค่อยๆ รัก]] Step By Step* (Dee Hub House, Just Up/ WeTV, ช่องวัน) รับบทเป็น หญิง

### ละครเวที
* AF The Musical ตอน "เงิน เงิน เงิน"
* น้ำใสใจจริง เดอะมิวสิคัล (2553)
* DJs On Stage รับบท คุณหญิงกีรติ (2554)

### พิธีกรโทรทัศน์
* สถานีแสนแสบ (รายการสด) วันพุธ จัดคู่กับ ดีเจแตงโม เวลา 12.00-13.00 น. ทางช่อง ONE
* เซียนซุ่ม (ช่อง 5)
* พยัคฆ์ร้ายสายสมร (ช่อง 3)
* ชิงฝันปั้นดาว (ช่อง 3)
* What is it ? อะไรกันนี่ (ช่อง 3) (ตัวช่วยในรายการ)
* คอซองเกม (ช่อง 3 และ ช่อง 5)
* ขำกลิ้งลิงกับหมา (ช่อง 9)
* เจาะใจ (ช่อง 5)
* คาราโอเกม (ช่อง 5)
* ดารา สตอรี่ (ช่อง 5)
* คริส ดิลิเวอรี่ (ช่อง 5)
* ศึกน้ำผึ้งพระจันทร์ (ช่อง 5)
* พยากรณ์ออนกรีน (Green Channel)
* 5 มหานิยม (ช่อง 5)
* รักเอย (ไทยรัฐทีวี)
* คันปาก (ช่อง 7)
* แฉแต่เช้า (GMM25)
* 7 สะระตี่ (ช่อง 7)
* ไอเลิฟไทยแลนด์ (ช่อง3)
* แชร์ข่าว สาวสตรอง (รายการสด) (ช่อง ไทยรัฐทีวี)

### ภาพยนตร์
* Me Myself ขอให้รักจงเจริญ (19 เมษายน 2550)
* ATM เออรัก เออเร่อ (19 มกราคม 2555)
* โฮม ความรัก ความสุข ความทรงจำ (19 เมษายน 2555)
* ไอฟาย..แต๊งกิ้ว..เลิฟยู้ (10 ธันวาคม 2557)

## อ้างอิง

 

หมวดหมู่:บุคคลจากอำเภองาว
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงชาวไทย
หมวดหมู่:นักแสดงตลกหญิงไทย
หมวดหมู่:นักแสดงตลกไทย
หมวดหมู่:พิธีกรชาวไทย
หมวดหมู่:นักจัดรายการวิทยุชาวไทย
หมวดหมู่:บุคคลในสังกัดเอ-ไทม์ มีเดีย
หมวดหมู่:บุคคลจากโรงเรียนสาธิตมหาวิทยาลัยสงขลานครินทร์
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้ประกาศข่าวไทยรัฐทีวี

|}
ก่อกวน

**การก่อกวน** () หมายถึง การกลั่นแกล้งรบกวนผู้อื่นทำให้ผู้อื่นเดือดร้อน รำคาญ วุ่นวาน รบกวน หรือเสียหาย หรือขัดขวางผู้อื่น การก่อกวนมักทำด้วยความคึกคะนอง

## สาเหตุการก่อกวน
### การต่อต้านและความขัดแย้ง
การต่อต้านและความขัดแย้งเป็นสาเหตุหนึ่งทำให้เกิดการก่อกวน ซึ่งการต่อต้าน เช่น มีกลุ่มคนที่ต่อต้านซิงเกิลเกตเวย์ โดยที่คนที่ต่อต้านนั้นก่อกวนโดยการกดโหลดหน้าซ้ำๆ หลายครั้ง ในเว็บไซต์ของกระทรวงดิจิทัลเพื่อเศรษฐกิจและสังคม เพื่อทำลายเซิร์ฟเวอร์ เนื่องจากต่อต้านซิงเกิลเกตเวย์ และความขัดแย้ง เช่น เจาะยางรถยนต์ของรถยนต์ทึ่จอดกีดขวางทางเข้าบ้าน พ่นสีใส่กำแพงรั้วบ้านกลังหนึ่งเนื่องจากส่งเสียงรบกวน หรือการแก้ใขบทความวิกิพีเดียโดยเฉพาะเรื่องการเมืองที่ตนเองไม่ชอบ ไม่ว่าจะพรรคการเมือง หรือนักการเมือง หรือเรื่องอื่น ๆ ทางการเมือง โดยแก้ใขเนื้อหาบิดเบือนและเป็นเชิงลบ โดยเนื้อหาไม่เป็นเรื่องจริง

### ความคึกคะนอง
การก่อกวนบางครั้งอาจเกิดจากความคึกคะนอง เช่น ขีดเขียนสิ่งของสาธารณะ ขีดเขียนกำแพงบ้านผู้อื่น ปล่อยลมยางรถยนต์คนอื่น หรือ ทำลายบทความในวิกิพีเดีย ซึ่งบางครั้งอาจจะเกิดจากความรู้เท่าไม่ถึงการณ์ด้วย

## อ้างอิง

หมวดหมู่:อาชญากรรม
หมวดหมู่:การก่อกวน
ทังโก บุชิ

right|300px|thumb|สถานที่ที่เป็นต้นกำเนิดของเพลง ทังโก บุชิ

**ทังโก บุชิ** () เป็นเพลงพื้นเมืองของญี่ปุ่น เป็นเพลงสไตล์ Ondo มีต้นกำเนิดมาจากเหมืองถ่านหินเหมืองหนึ่ง ที่ชื่อ บ่อถ่านหินมิอิเกะ () ใน คิวชู () เพลงนี้ส่วนหนึ่งของเพลงที่ใช้ใน บงโอโดริ () ในเทศกาล โอบง () ร้องได้หลายแบบ เพราะมีเนื้อเพลงหลายแบบมาก

## เนื้อเพลงบางตอน
### แบบอักษรญี่ปุ่น
**炭坑節** 
月が出た出た　月が出た　サノヨイヨイ
三池（みいけ）炭坑の　上に出た
あまり煙突が　高いので
さぞやお月さん　けむたかろ　サノヨイヨイ

一山　二山　三山　越え　サノヨイヨイ
奥に咲いたる　八重つばき
なんぼ色よく　咲いたとて
様ちゃん（さまちゃん）が通わにゃ　仇（あだ）の花　サノヨイヨイ

あなたがその気で　云うのなら（いうのなら）　サノヨイヨイ
思い切ります　別れます
もとの娘の　十八に
返してくれたら　別れます　サノヨイヨイ 

### แบบอักษรโรมาจิ
**Tankō Bushi**
 Tsukiga- deta deta- tsukiga- deta ( a yoi yoi ) Miike Tankoh no- ueni- deta 

Anmari entotsuga- takai-node ( a yoisho ) sa-zoya otsukisan- kemuta-karo ( sano yoi yoi )

Hitoyama futayama miyama koe ( a yoi yoi ) okuni saitaru- yaetsu-baki 

na-m-bo iroyo-ku saita-tote ( a yoisho )samachan-ga kayowanya adano- hana ( sano yoi yoi )

Anataga sonokide yuno-nara ( a yoi yoi ) omoikirima-su wakare-masu 

motono musume-no juhachi-ni ( a yoisho ) kaeshite kureta-ra wakare-masu ( sano yoi yoi )

O-mae sakiyama shigoto- nara ( a yoi yoi ) watasha sentan- ondo-tori 

kuro- suru hi-to saseru- hi to ( a yoisho ) uta de noroke-te tomoka-segi ( sano yoi yoi )

Mogura- hi no me wa nigate- daga ( a yoi yoi ) yama no oira wa- ikina- mono 

tsu-ki ga deru no o machika-nete ( a yoisho ) ka-wai- ano ko- ga sode o- hiku ( sano yoi yoi )

Ha-rete Souhi-ga kuru made wa- ( a yoi yoi ) kokoro hito-tsu mi wa futa-tsu

Ha-nare banare no setsunasa-ni ( a yoisho ) yu-me de samachan-to katarita-i ( sano yoi yoi )


### คำแปลภาษาไทย
ท่วงทำนองของถ่านหิน

เดือนเอ๋ยเดือนจ๋า ขึ้นนภาแล้ว..เฮ เฮ้
ขึ้นมาเหนือเหมืองถ่านหินมีอิเกะแล้ว
เพราะว่ายังขึ้นไม่พ้นปล่องไฟ
คุณดวงจันทร์คงจะสำลักควันเป็นแน่แท้...เอ้า เฮ เฮ้

หนึ่งกอง สองกอง สามกอง ผ่านไปแล้ว เฮ เฮ้..
หากกองหลายๆชั้น ข้างในนั้นคงจะบานเหมือนดอกคาเมเรีย
อีกสักกี่สีกัน ถึงจะบานเช่นนั้นได้
การได้คุยกับเธอคงจะเป็นดอกไม้อาบยาพิษ  เอ้า เฮ เฮ้

คงจะดีไม้น้อย ถ้าได้พูดคุยกับเธอบ้าง เอ้า เฮ เฮ้
ความคิดถึงที่ถูกแบ่งแยกและตัดขาด...
ความสาวของหญิงอายุสิบแปด
แบ่งให้ฉันสักนิดได้ไหม เอ้า เฮ เฮ้

แต่ในยุคสมัยใหม่นั้น ได้มีการเปลี่ยนเนื้อเพลงจาก Miike Tanko no ue ni deta เป็น uchi no yama no ue ni deta  แทน แต่อย่างไรก็ดี การเต้นบงโอโดรินี้ ก็ยังไม่ได้ถูกนำไปเล่นที่อื่นนอกจากคิวชู

## อ้างอิง
The song was recorded in Japan in 1932.
The popular version is a commercial recording: Victor of Japan, MV-1 (JES-1041) 
*Tanko Bushi - Jishin Shamidaiko  - Public Performance
*Tanko Bushi - Jishin Shamidaiko & Yuukyo Gumi Taiko - Public Performance

หมวดหมู่:เพลงพื้นเมืองในประเทศญี่ปุ่น
อไลฟ์/ฟิสิคัลธิง

"**อไลฟ์/ฟิสิกเคิลธิง**" () เป็นซิงเกิลที่ 45 ของคุมิ โคดะ  และเป็นดับเบิล เอ ไซด์ ซิงเกิล คือ เพลง "Alive" และเพลง "Physical thing"  วางจำหน่ายวันที่ 16 กันยายน พ.ศ. 2552

เพลง "Alive" เป็นเพลงประกอบภาพยนตร์เรื่อง "คามุอิไกเด็น" นำแสดงโดยเคนอิจิ มัทสึยามะ

อไลฟ์ / ฟิสิกเคิล ติง เป็นซิงเกิลที่ยอดวางจำหน่ายในสัปดาห์แรกที่ต่ำที่สุดตั้งแต่ซิงเกิล ฮ็อต สตัฟ ฟีเจอริ่ง เคเอ็ม-มาร์กิต ที่วางจำหน่ายในปี พ.ศ. 2548
## รายชื่อเพลง
# Alive
# Physical thing
# Alive 【Instrumental】
# Physical thing 【Instrumental】
# TRICK 【Live Version From TRICK TOUR LIVE 2009】 (Bonus Track)
# Joyful 【Live Version From TRICK TOUR LIVE 2009】 (Bonus Track)

## มิวสิกวิดีโอ
# Alive -Music Video-
# Physical thing -Music Video-

## การแสดงสด
* 12 กันยายน พ.ศ. 2552 - Music Fair - "Alive"
* 13 กันยายน พ.ศ. 2552 - Music Japan - "Alive"
* 18 กันยายน พ.ศ. 2552 - Music Fighter - "Physical thing" 
* 19 กันยายน พ.ศ. 2552 - CDTV - "Physical thing"
* 25 กันยายน พ.ศ. 2552 - Music Station - "Physical thing"

## ชาร์ต
;ออริกอนชาร์ต (ในญี่ปุ่น)

## แหล่งข้อมูลอื่น
* ข้อมูลซิงเกิล Alive / Physical thing 

หมวดหมู่:ซิงเกิลในปี พ.ศ. 2552
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลอันดับที่ 1 ออริกอนชาร์ต
พระเจ้านัมแฮแห่งชิลลา

**พระเจ้านัมแฮแห่งชิลลา** (, ?-ค.ศ. 24) พระราชาองค์ที่ 2 แห่ง อาณาจักรชิลลา ครองราชย์ระหว่างปี ค.ศ. 4 -ค.ศ. 24

## พระราชประวัติ
**พระเจ้านัมแฮ** ประสูติเมื่อใดไม่ปรากฏเป็นพระราชโอรสองค์ใหญ่ของพระเจ้าฮย็อกกอเซที่ประสูติแต่ พระนางอัลย็องบูอิน

## ขึ้นครองราชย์
หลังจากที่พระราชบิดาสวรรคตในปี ค.ศ. 4 เจ้าชายนัมแฮรัชทายาทจึงขึ้นครองราชย์แทนทรงพระนามว่า **พระเจ้านัมแฮ**

## สวรรคตและสิทธิ์ในการสืบราชสมบัติ
พระเจ้านัมแฮทรงครองราชย์นาน 20 ปีก่อนจะสวรรคตในปี ค.ศ. 24 (พ.ศ. 567) พระราชโอรสของพระองค์จึงเสด็จขึ้นครองราชย์สืบต่อเป็น พระเจ้ายูรี

## พระราชวงศ์
***พระราชบิดา** พระเจ้าฮย็อกกอเซ 혁거세 거서간(赫居世居西干, 혁거세왕)
***พระราชมารดา** พระนางอัลย็องบูอิน 알영부인(閼英夫人, 기원전 53년 ~ )

**พระมเหสี**
*พระนางอัลเจบูอิน   운제부인(雲帝夫人)

**พระราชโอรส**
*พระเจ้ายูรี  유리 이사금(儒理尼師今)  พระราชโอรสของพระนางอัลเจบูอิน   

**พระราชธิดา**
*เจ้าหญิงอาฮโยบูอิน  아효부인(阿孝夫人)   พระราชธิดาของพระนางอัลเจบูอิน

## พงศาวลี



หมวดหมู่:ราชวงศ์ชิลลา
หมวดหมู่:บุคคลที่ยังไม่ทราบปีที่เกิด
หมวดหมู่:บุคคลในคริสต์ศตวรรษที่ 1
ดีสบูตส์อาร์เมดฟอร์วอล์กกิน

**"ดีสบูตส์อาร์เมดฟอร์วอล์กกิน"** () เป็นเพลงป็อปที่แต่งโดย ลี ฮาเซิลวูดและบันทึกเสียงครั้งแรกโดยแนนซี ซินาตรา ออกครั้งแรกเมื่อเดือนกุมภาพันธ์ ค.ศ. 1966 ติดอันดับ 1 ทั้งในสหรัฐอเมริกาและสหราชอาณาจักร หลังจากนั้นถูกนำมาทำใหม่หลายเวอร์ชัน หลากหลายแนวเพลง ตั้งแต่ ป็อป ร็อก พังก์ร็อก คันทรี แดนซ์ และอินดัสเทรียล และในเวอร์ชันของเจสซิกา ซิมป์สัน ติดอันดับ 14 ในสหรัฐอเมริกาเมื่อปี 2005 จากภาพยนตร์เรื่อง *The Dukes of Hazzard*

หมวดหมู่:ซิงเกิลในปี พ.ศ. 2528
หมวดหมู่:ซิงเกิลในปี พ.ศ. 2538
หมวดหมู่:ซิงเกิลในปี พ.ศ. 2509
หมวดหมู่:ซิงเกิลในปี พ.ศ. 2548
หมวดหมู่:เพลงของแนนซี ซินาตรา
หมวดหมู่:เพลงของเจสซิกา ซิมป์สัน
หมวดหมู่:ซิงเกิลอันดับ 1 ในบิลบอร์ดฮอต 100
พระราชกฤษฎีกาเฟอร์มัน

[thumb|280px |“พระราชกฤษฎีกาเฟอร์มัน” ของ[สุลต่านเมเหม็ดที่ 2 และ สุลต่านเบยาซิดที่ 2 ที่ตั้งแสดงอยู่ที่วัดเซนต์แมรีแห่งมองโกลในกรุงอิสตันบุลที่ประกาศอนุญาตให้ชุมชนกรีกเป็นเจ้าของสิ่งก่อสร้างดังกล่าว]]
**พระราชกฤษฎีกาเฟอร์มัน** () คือกฎหมาย หรือ ประกาศที่ออกโดยประมุขของรัฐอิสลามที่รวมทั้งจักรวรรดิออตโตมัน, จักรวรรดิโมกุล และ อิหร่านที่ใช้กันมาจนกระทั่งถึงสมัยที่อยู่ภายใต้การปกครองของโมฮัมมัด เรซา ปาห์เลวี (Mohammed Reza Pahlavi) ในคริสต์ศตวรรษที่ 20

คำว่า “firman” มาจากภาษาเปอร์เซีย “فرمان”  (farmân) ที่แปลว่า “ประกาศ” หรือ “กฎ” ในภาษาตุรกีมาแผลงเป็นคำว่า “ferman”

ในสมัยการปกครองของจักรวรรดิออตโตมันสุลต่านมีอำนาจจากการเป็นผู้รักษากฎหมายชาริอะห์ แต่กฎหมายชาริอะห์มิได้ครอบคลุมในทุกกรณีที่เกี่ยวกับชีวิตทางสังคมและการเมือง ฉะนั้นในการสร้างกฎที่เกี่ยวกับความสัมพันธ์และสถานะภาพต่างๆ ที่มิได้อยู่ในข่ายของชาริอะห์ สุลต่านจึงก่อตั้งการออกพระราชกฤษฎีกาที่เรียกว่า “พระราชกฤษฎีกาเฟอร์มัน” ขึ้น

## อ้างอิง

หมวดหมู่:บทบัญญัติ
หมวดหมู่:ประวัติศาสตร์ตะวันออกกลาง
หมวดหมู่:จักรวรรดิออตโตมัน
หมวดหมู่:จักรวรรดิโมกุล
หมวดหมู่:จักรวรรดิเปอร์เซีย
ยุทธการที่เลปันโต

**ยุทธการที่เลปันโต (ค.ศ. 1571)** (, ) เป็นยุทธการในสงครามออตโตมัน-เวนิสครั้งที่สี่ และ สงครามออตโตมัน-ฮับส์บวร์กที่เกิดขึ้นเมื่อวันที่ 7 ตุลาคม ค.ศ. 1571 ในอ่าวพาทราสในทะเลไอโอเนียน เป็นการต่อสู้ระหว่างกองทัพเรือของฝ่ายจักรวรรดิออตโตมัน และฝ่ายสันนิบาตศักดิ์สิทธิ์แห่งเมดิเตอเรเนียนที่ประกอบด้วยอาณาจักรพระสันตะปาปา สาธารณรัฐเวนิส สาธารณรัฐเจนัว อาณาจักรดยุคแห่งซาวอย สเปน และ อัศวินแห่งมอลตา ผลของยุทธการครั้งนี้ฝ่ายสันนิบาตศักดิ์สิทธิ์เป็นฝ่ายที่ได้รับชัยชนะ 

การพ่ายแพ้ครั้งนี้เป็นจุดสำคัญของจักรวรรดิออตโตมันที่ไม่เคยได้รับการพ่ายแพ้ทางการยุทธการทางนาวีมาตั้งแต่คริสต์ศตวรรษที่ 15 ที่ถือกันว่าเป็นแรงบันดาลจากเบื้องบน (act of Divine Will) ที่นักบันทึกพงศาวดารบรรยายว่า "กองเรือหลวงเผชิญหน้ากับผู้นอกศาสนาอันชั่วร้าย แต่พระเจ้าก็หันพระพันตร์ไปทางอื่น" แต่สำหรับผู้เป็นคริสเตียนเหตุการณ์ครั้งนี้ทำให้เกิดความหวังของโอกาสที่จะล่มสลายของตุรกีผู้ที่ถือว่าเป็น "ศัตรูของคริสเตียน" ออตโตมันเหลือเรือเพียง 30 ลำจากกองเรือเกือบ 300 ลำ และทหารและทาสอีกราว 30,000 คน นักประวัติศาสตร์ตะวันตกถือการได้รับชัยชนะครั้งนี้ว่าเป็นชัยชนะที่เด็ดขาดทางราชนาวีที่เกิดขึ้นตั้งแต่ยุทธนาวีที่อักติอูง (Battle of Actium) ที่เกิดขึ้นเมื่อปี 31 ก่อนคริสต์ศักราช

## อ้างอิง
 

## ดูเพิ่ม
* จักรวรรดิออตโตมัน 
* สาธารณรัฐเวนิส
* สันนิบาตศักดิ์สิทธิ์แห่งเมดิเตอเรเนียน

หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับออสเตรีย
หมวดหมู่:สงครามเกี่ยวข้องกับจักรวรรดิออตโตมัน
หมวดหมู่:สงครามเกี่ยวข้องกับตุรกี
ลอพานโต
หมวดหมู่:กองทัพเรือออตโตมัน
หมวดหมู่:สาธารณรัฐเวนิส
หมวดหมู่:ยุทธนาวี
การล้อมกรุงเยรูซาเลม

การล้อมกรุงเยรูซาเลมเกิดขึ้นหลายครั้งที่รวมทั้ง:

* การตีกรุงเยรูซาเลม (ก.ค.ศ. 925) (Sack of Jerusalem (925 BC)) โดยฟาโรห์ Shoshenq I แห่งอียิปต์
* การล้อมกรุงเยรูซาเลม (ก.ค.ศ. 701) (Assyrian Siege of Jerusalem) โดย Sennacherib ในการปฏิวัติต่อต้านจักรวรรดิอัสซีเรียใหม่
* การล้อมกรุงเยรูซาเลม (ก.ค.ศ. 597) (Siege of Jerusalem (597 BC)) โดย เนบูคาเดรซซาที่ 2 ผู้ปราบการกบฏในราชอาณาจักรจูดาห์ซึ่งเป็นผลให้เกิดการเนรเทศพระเจ้า Jehoiachin ไปยัง บาบิโลน
* การล้อมกรุงเยรูซาเลม (ก.ค.ศ. 587) (Siege of Jerusalem (587 BC)) โดย เนบูคาเดรซซาที่ 2 ผู้ต่อต้านความพยายามของฟาโรห์ เอพรีส (Apries) ในการรุกรานราชอาณาจักรจูดาห์ ที่ทำให้เกิดการทำลายศาสนสถานยูดายที่หนึ่ง (First Temple) และเนรเทศชนชั้นสูงไปยัง บาบิโลน
* การล้อมกรุงเยรูซาเลม (ค.ศ. 70) (Siege of Jerusalem (70)) โดย จักรพรรดิไททัส เป็นการยุติการปฏิวัติของชาวยิว และทำลายวัดแฮรอด
* การล้อมกรุงเยรูซาเลม (ค.ศ. 614) (Siege of Jerusalem (614)) โดยขุนพลซาสซานิยะห์ชาห์รบาราซ (Shahrbaraz) ผู้ยึดเยรูซาเลมจากไบแซนไทน์ และเป็นส่วนหนึ่งของ สงครามโรมัน-เปอร์เซีย
* การล้อมกรุงเยรูซาเลม (ค.ศ. 637) (Siege of Jerusalem (637)) โดย อุมัรผู้ยึดกรุงเยรูซาเลมจากจักรวรรดิไบแซนไทน์
* การล้อมกรุงเยรูซาเลม (ค.ศ. 1099) (Siege of Jerusalem (1099)) โดยนักรบครูเสดซึ่งเป็นส่วนหนึ่งของสงครามครูเสดครั้งที่ 1
* การล้อมกรุงเยรูซาเลม (ค.ศ. 1187) (Siege of Jerusalem (1187)) โดยศอลาฮุดดีนซึ่งเป็นการยึดกรุงเยรูซาเลมมาเป็นของมุสลิม
* การล้อมกรุงเยรูซาเลม (ค.ศ. 1244) (Siege of Jerusalem (1244)) โดย กลุ่มควาเรซม (Khwarezm) ซึ่งเป็นการยึดกรุงเยรูซาเลมกลับมาจากคริสเตียนที่ต้องคืนไปตามสนธิสัญญาก่อนหน้านั้น
* การล้อมกรุงเยรูซาเลม (ค.ศ. 1917) (Battle of Jerusalem (1917)) เป็นการยึดเมืองที่เป็นส่วนหนึ่งของการรณงค์ทางทหารในไซนายและปาเลสไตน์ในสงครามโลกครั้งที่หนึ่งโดยกองกำลังบริติชและเครือจักรภพ
* การล้อมกรุงเยรูซาเลม (ค.ศ. 1948) (Siege of Jerusalem (1948)) ระหว่างสงครามอาหรับ-อิสราเอล

หมวดหมู่:สงครามเกี่ยวข้องกับอิสราเอล
หมวดหมู่:การล้อม
การล้อมโรดส์ (ค.ศ. 1522)

**การล้อมเมืองโรดส์** () (ค.ศ. 1522) การล้อมเมืองโรดส์ในปี ค.ศ. 1522 เป็นความพยายามครั้งที่สองโดยจักรวรรดิออตโตมันที่นำโดยสุลต่านสุลัยมานในการยึดโรดส์เพื่อกำจัดอัศวินฮอสพิทาลเลอร์ออกจากเกาะซึ่งก็เป็นที่สำเร็จ ซึ่งเป็นเพิ่มความมั่นคงทางยุทธศาสตร์ให้แก่จักรวรรดิทางด้านตะวันออกของเมดิเตอเรเนียน หลังจากที่การล้อมครั้งแรกในปี ค.ศ. 1480 ประสบความล้มเหลว

## ที่ตั้ง
อัศวินเซนต์จอห์นหรืออัศวินฮอสพิทาลเลอร์เข้ายึดเกาะโรดส์เมื่อต้นคริสต์ศตวรรษที่ 14 หลังจากที่เสียเมืองเอเคอร์ซึ่งเป็นที่ตั้งมั่นสุดท้ายของนักรบครูเสดในปาเลสไตน์ในปี ค.ศ. 1291 และใช้เป็นที่ตั้งมั่นในการดำเนินการต่อต้านมุสลิมและรังควานการเดินเรือของตุรกีในบริเวณลว้าน ความพยายามครั้งแรกที่จะยึดในการล้อมครั้งแรกในปี ค.ศ. 1480 ของฝ่ายจักรวรรดิออตโตมันประสบกับความล้มเหลว แต่การมีอัศวินฮอสพิทาลเลอร์ผู้ก้าวร้าวอยู่ไม่ไกลจากฝั่งใต้ของอานาโตเลียก็เป็นอุปสรรคใหญ่ในการขยายอำนาจซึ่งทำให้จักรวรรดิออตโตมันจำต้องพยายามกำจัด

ในปี ค.ศ. 1521 ฟิลิปป์ วิลลิเยร์ส เดอ ลิสเซิล-อาแดง (Philippe Villiers de L'Isle-Adam) ได้รับเลือกให้เป็นแกรนด์มาสเตอร์ของลัทธิ ลิสเซิล-อาแดงคาดว่าจะถูกโจมตีโดยออตโตมันจึงสร้างเสริมกำแพงป้องกันตัวเมืองให้แข็งแรงขึ้น อันที่จริงแล้วการสร้างเสริมก็เริ่มทำกันมาบ้างแล้วตั้งแต่หลังการรุกรานครั้งแรก และ หลังจากความเสียหายที่ได้รับจากแผ่นดินไหวในปีต่อมาใน ค.ศ. 1481 นอกจากนั้นลิสเซิล-อาแดงก็ทำการชักชวนหว่านล้อมให้สมาชิกของลัทธิจากบริเวณต่างๆ ในยุโรปให้มาช่วยป้องกันเกาะ แต่ก็ไม่มีผู้ใดในยุโรปให้ความสนใจกับการเรียกร้อง นอกจากไปจากกลุ่มกองทหารเวนิสจากครีต เมืองโรดส์บางส่วนก็มีระบบกำแพงสองชั้นป้องกัน บางแห่งก็เป็นกำแพงหินสามชั้น และเชิงเทินขนาดใหญ่ การป้องกันแต่ละส่วนก็มอบหมายให้แก่หน่วยย่อยๆ ที่เรียกว่าทัง (Tongue) ซึ่งเป็นระบบที่วางรากฐานมาตั้งแต่ ค.ศ. 1301 ด้านปากอ่าวปิดด้วยโซ่เหล็ก หลังแนวโซ่ก็เป็นกองเรือของอัศวินฮอสพิทาลเลอร์ที่ตั้งรออยู่

## อ้างอิง

## ดูเพิ่ม
* การล้อมเมืองโรดส์ (ค.ศ. 1480)
* จักรวรรดิออตโตมัน
* สุลต่านสุลัยมานแห่งจักรวรรดิออตโตมัน

รดส์
หมวดหมู่:สงครามเกี่ยวข้องกับตุรกี
หมวดหมู่:สงครามในคริสต์ทศวรรษ 1520
หมวดหมู่:สงครามเกี่ยวข้องกับจักรวรรดิออตโตมัน
หมวดหมู่:อัศวินเซนต์จอห์น
หมวดหมู่:ปฏิบัติการสะเทินน้ำสะเทินบก
การล้อมโรดส์

**การล้อมเมืองโรดส์** () (ปี 305 – ปี 304 ก่อนคริสต์ศักราช) เป็นการล้อมครั้งสำคัญที่สุดครั้งหนึ่งของประวัติศาสตร์สมัยโบราณเมื่อเดเมเทรียสที่ 1 แห่งมาซีดอนลูกของ อันทิโกนัสที่ 1 โมนอพธาลมัสล้อมเมืองโรดส์เพื่อจะแยกโรดส์จากการเป็นพันธมิตรกับราชวงศ์ทอเลมี แต่ฝ่ายโรดส์เป็นฝ่ายได้รับชัยชนะ

หมวดหมู่:การล้อม
หมวดหมู่:สงครามเกี่ยวข้องกับอียิปต์
หมวดหมู่:สงครามเกี่ยวข้องกับกรีซ
แบล็กเบอร์รี

**แบล็กเบอร์รี** () มีชื่อในภาษาไทยว่า *ไข่กุ้ง, ไข่ปู, บ่าฮู้* เป็นผลไม้ป่าประเภทที่กินได้ เป็นไม้ผลประเภทผลกลุ่ม (aggregate fruit) (แบบน้อยหน่า) จากพุ่มไม้หนาม (Bramble) ซึ่งเป็นพืชที่อยู่ในสกุลกุหลาบในวงศ์กุหลาบที่มีด้วยกันทั้งหมดเป็นร้อยสปีชีส์เป็นพันธุ์ไม้ที่พบทั่วไปในบริเวณที่มีอากาศอุ่นในซีกโลกเหนือ

## ลักษณะและการเจริญเติบโต
แบล็กเบอร์รีเป็นพืชยืนต้นแต่กิ่งเป็นกิ่งแบบพืชสองปีที่งอกจากลำต้นที่เป็นพืชยืนต้น 

ในปีแรกกิ่งใหม่จะงอกออกมาอย่างรวดเร็วและแข็งแรงจนยาวราว 3 ถึง 6 เมตร ที่เป็นกิ่งที่โค้งและเลื้อยตามพื้นดินหรือพันกันเป็นพุ่ม มีใบใหญ่ที่ประกอบด้วยใบเล็กห้าถึงเจ็ดใบ ในปีแรกกิ่งใหม่จะไม่ออกดอกออกผล ในปีที่สองกิ่งที่งอกจากปีก่อนหน้านั้นก็จะไม่เจริญเติบโตอีกแต่จะเริ่มออกดอกและผล ขณะที่กิ่งใหม่ก็ยังคงงอกเพื่อที่ผลิตผลในปีต่อไป กิ่งทั้งปีแรกและปีที่สองจะมีหนามแหลมแข็ง แต่ก็มีสายพันธุ์ที่ผสมขึ้นที่ไม่มีหนามเพื่อให้เก็บผลง่ายขึ้น

แบล็กเบอร์รีป่าหรือแบล็กเบอร์รีที่โตตามธรรมชาติเป็นไม้ที่เจริญเติบโตอย่างรวดเร็วในป่า ตามเนินเขา ตามแนวพุ่มไม้ และตามพุ่มไม้สองข้างทางหรือสองข้างถนน เป็นไม้ที่สามารถเติบโตได้ในสภาพดินที่ไม่ใคร่ดีนักได้ 

ดอกจะออกราวปลายฤดูใบไม้ผลิถึงต้นฤดูร้อน แต่ละดอกก็จะมีเส้นผ่าศูนย์กลางราว 2 ถึง 3 เซนติเมตรมีกลีบสีขาวหรือชมพูอ่อนห้ากลีบ ที่กลายเป็นผลตอนปลายฤดูร้อนราวเดือนสิงหาคม ผลที่สุกจะมีสีดำซึ่งเป็นที่มาของชื่อมีขนาดราวหัวนิ้วก้อย รสก็มีตั้งแต่เปรี้ยวจัดไปจนหวาน ที่เหมาะกับกินสดหรือทำแยมผลไม้

แบล็กเบอร์รีมีคุณค่าทางอาหารที่มีประโยชน์ต่อร่างกายสูงที่รวมทั้งเส้นใยอาหาร (dietary fiber) วิตามินซี วิตามินเค กรดโฟลิก วิตามินบี และ เกลือแร่, แมงกานีส

## อ้างอิง

## ดูเพิ่ม
* ผลไม้ 

## แหล่งข้อมูลอื่น

หมวดหมู่:เบอรี่
หมวดหมู่:วงศ์กุหลาบ
พระราชวังโทพคาปึ

**พระราชวังโทพคาปึ** (, ) เป็นพระราชวังที่ตั้งอยู่ที่เมืองอิสตันบูลในประเทศตุรกีที่เดิมเป็นที่ประทับหลักของสุลต่านแห่งจักรวรรดิออตโตมันเป็นเวลราว 400 ในช่วง 600 ปีที่มีอำนาจ ระหว่างปี ค.ศ. 1465 จนถึงปี ค.ศ. 1853 เดิมพระราชวังนี้ใช้ชื่อว่า Saray-i Cedid-i Amire (พระราชวังหลวงแห่งใหม่) จนถึงคริสต์ศตวรรษที่ 18 ก่อนจะเปลี่ยนมาใช้ชื่อปัจจุบันในรัชสมัยสุลต่านมะห์มุดที่ 2 ตามชื่อพระราชวังริมทะเลที่ถูกเพลิงไหม้

ในปัจจุบันพระราชวังโทพคาปึเป็นสถานที่จัดงานรับรองของรัฐ และเป็นสถานที่ที่ดึงดูดนักท่องเที่ยว และเป็นที่เก็บรักษาสิ่งศักดิ์สิทธิ์ของมุสลิมเช่นเสื้อคลุมและดาบของมุฮัมมัด และตั้งอยู่ในบริเวณพื้นที่ประวัติศาสตร์ของอิสตันบูล ที่ได้รับการขึ้นทะเบียนให้เป็นแหล่งมรดกโลก โดยองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ในปี ค.ศ. 1985 พระราชวังโทพคาปิได้รับการบรรยายในข้อที่ iv ของการเป็นมรดกโลกว่า “ตัวอย่างที่ดีที่สุดของกลุ่มพระราชวัง [...] ของสมัยออตโตมัน”

การสร้างครั้งแรกเริ่มขึ้นในปี ค.ศ. 1459 ตามพระราชโองการของสุลต่านเมห์เหม็ดที่ 2 หลังจากที่ทรงพิชิตกรุงคอนสแตนติโนเปิลจากจักรวรรดิไบแซนไทน์ได้ ตัวพระราชวังเป็นกลุ่มสิ่งก่อสร้างที่มีลานหลักสี่ลานและสิ่งก่อสร้างย่อย ๆ อีกหลายตึก ในจุดที่สูงที่สุดพระราชวังเป็นที่พำนักของผู้คนถึง 4,000 คน เดิมครอบคลุมบริเวณขนาดใหญ่ตามแนวฝั่งทะเล กลุ่มสิ่งก่อสร้างขยายตัวต่อมาเรื่อย ๆ รวมทั้งการบูรณปฏิสังขรณ์หลายครั้งเช่นเมื่อปี ค.ศ. 1509 เมื่อได้รับความเสียหายจากแผ่นดินไหว และในปี ค.ศ. 1665 หลังจากเกิดเพลิงไหม้ ภายในพระราชวังใช้เป็นสุเหร่า โรงพยาบาล โรงอบขนมปัง และโรงตีเงินกษาปณ์

พระราชวังโทพคาปึเริ่มมาหมดความสำคัญลงในปลายคริสต์ศตวรรษที่ 17 เมื่อสุลต่านนิยมที่จะเสด็จไปประทับที่พระราชวังใหม่บนฝั่งบอสฟอรัสมากขึ้น ในปี ค.ศ. 1853 สุลต่านอับดุล เมซิดที่ 1 (Abdül Mecid I) ตัดสินพระทัยย้ายออกไปประทับที่ Dolmabahçe Palace ซึ่งเป็นพระราชวังแบบยุโรปที่สร้างขึ้นใหม่ในเมือง แต่ระบบบริหารต่าง ๆ เช่นกองพระคลัง หอสมุด สุเหร่า และ โรงกษาปณ์ยังคงอยู่ที่พระราชวังโทพคาปิ

หลังจากการล่มสลายของจักรวรรดิออตโตมันในปี ค.ศ. 1921 พระราชวังโทพคาปิก็เปลี่ยนมาเป็นพิพิธภัณฑ์ตามรัฐประกาศของวันที่ 3 เมษายน ค.ศ. 1924 ภายใต้การบริหารของกระทรวงวัฒนธรรมและการท่องเที่ยวแห่งตุรกี 

พระราชวังเป็นกลุ่มสิ่งก่อสร้างที่มีห้องหอเป็นจำนวนร้อยแต่เปิดให้สาธารณรัฐชนชมแต่เฉพาะเพียงห้องสำคัญ ๆ ที่เป็นตัวอย่างที่แสดงให้เห็นถึงลักษณะสถาปัตยกรรมออตโตมัน นอกจากนั้นก็ยังมีห้องแสดงเครื่องเคลือบพอร์ซีเลน เสื้อคลุม อาวุธ เสื้อเกราะ หนังสือวิจิตรออตโตมัน หนังสืออักษรวิจิตรอิสลาม (Islamic calligraphy) จิตรกรรมฝาผนัง และเครื่องราชสมบัติ และเพชรพลอย

## อ้างอิง

 
## ดูเพิ่ม
* พระราชวัง

## แหล่งข้อมูลอื่น

หมวดหมู่:วังและพระราชวังในประเทศตุรกี
หมวดหมู่:สถาปัตยกรรมแบบออตโตมัน
หมวดหมู่:สิ่งก่อสร้างแบบออตโตมัน
หมวดหมู่:สิ่งก่อสร้างแบบบาโรก
หมวดหมู่:พิพิธภัณฑ์ในประเทศตุรกี
หมวดหมู่:ที่ประทับของจักรพรรดิในประเทศตุรกี
หมวดหมู่:สิ่งก่อสร้างในคริสต์ศตวรรษที่ 15
หมวดหมู่:สิ่งก่อสร้างในอิสตันบูล
ชาวยิวเซฟาร์ดี

**ชาวยิวเซฟาร์ดี** (; ; ฮิบรูมาตรฐาน: Səfardiไทบีเรีย Səp̄arədî; พหูพจน์ **ספרדים**, ฮิบรูใหม่: Səfaradim ไทบีเรีย:  Səp̄arədîm; ; , , , จูเดโอ-สเปน: Sefardies) เป็นชนกลุ่มย่อยของกลุ่มชนยิวที่มาจากคาบสมุทรไอบีเรีย และ แอฟริกาเหนือ ที่มักจะกล่าวว่าคู่กับชาวยิวอัชเคนาซิ (Ashkenazi Jews) หรือ ชาวยิวมิซราฮิ (Mizrahi Jews)

## ความหมาย
ชาวยิวเซฟาร์ดีคือชาวยิวในคาบสมุทรไอบีเรีย (ปัจจุบันคือสเปนและโปรตุเกส) และมาเกรบ (Maghreb) ซึ่งรวมทั้งชาวยิวที่สืบเชื้อสายมาจากผู้ที่ถูกเนรเทศออกจากสเปนภายใต้พระราชกฤษฎีกาอาลัมบรา (Alhambra decree) ของปี ค.ศ. 1492 หรือจากโปรตุเกสตามพระบรมราชโองการของสมเด็จพระเจ้ามานูเอลที่ 1 ในปี ค.ศ. 1497 และผู้สืบเชื้อสายมาจากชาวยิวคริพโต (crypto-Jews) ผู้อพยพออกจากคาบสมุทรในคริสต์ศตวรรษต่อๆ มา ในปัจจุบันคำนี้หมายถึงชาวยิวที่อาจจะไม่ได้เกิดเป็นชาวยิวเซฟาร์ดี (หรืออาจจะไม่ได้เป็นชาวยิวเลยก็ได้) แต่ทำการสักการะในซินากอกเซฟาร์ดีและถือปฏิบัติตามประเพณีเซฟาร์ดี ในปัจจุบันสเปนมีชาวยิวเซฟาร์ดี 12,000 คน และโปรตุเกสมี 2,500 คน และในยิบรอลตาร์อีก 600 คน

คำว่า “Sephardi” มาจาก “Sepharad” (เซฟาราด) ( ; ) ซึ่งเป็นชื่อสถานที่ในคัมภีร์ไบเบิล ที่อาจจะเป็นที่เดียวกับ “Saparda” ที่กล่าวถึงในคำจารึกของเปอร์เซีย ที่ตั้งที่แท้จริงยังเป็นที่โต้แย้งกันอยู่ แต่อาจจะเป็นซาร์ดิส (Sardis) ในอานาโตเลีย “เซฟาราด” เป็นคำที่ชาวยิวใช้ในการกล่าวถึงคาบสมุทรไอบีเรีย และยังคงหมายถึง “สเปน” ในภาษาฮิบรูสมัยใหม่

ในทางศาสนาและในอิสราเอลสมัยใหม่ “เซฟาดิม” มักจะมีความหมายที่กว้างกว่าที่รวมทั้งชาวยิวเชื้อสายเอเชียและแอฟริกาที่ใช้บทสวดแบบเซฟาร์ดี แต่เนื้อหาของบทความนี้จำกัดเฉพาะทางชาติพันธุ์มิใช่ความหมายของการใช้ในภาษาสมัยใหม่

## การแบ่งแยก
เดิมเซฟาดิมคือชาวยิวที่เกี่ยวข้องกับคาบสมุทรไอบีเรียที่ประกอบด้วย

* สาขาที่สำคัญที่สุดคือผู้ที่สืบเชื้อสายมาจากขายยิวที่ถูกขับออกจากสเปนในปี ค.ศ. 1492 ผู้ไปตั้งถิ่นฐานในบริเวณต่าง ๆ ของจักรวรรดิออตโตมันโดยเฉพาะในซาโลนิคา และ อิสตันบุล และเป็นผู้ใช้ภาษาจูเดโอ-สเปน หรือที่เรียกว่า ภาษาลาดิโน
* อีกสาขาหนึ่งไปตั้งถิ่นฐานอยู่ทางตอนเหนือของโมร็อกโกและพูดภาษาที่แผลงมาจากภาษาจูเดโอ-สเปนที่เรียกว่าภาษาฮาเคเทีย แต่ชาวยิวโมร็อกโกย้ายกลับคาบสมุทรไอบีเรียมาตั้งถิ่นฐานอยู่ในยิบรอลตาร์ ในคริสต์ศตวรรษที่ 19 ภาษาสเปนสมัยใหม่ก็มาแทนที่ภาษาฮาเคเทียเป็นภาษาแม่ในบรรดาชาวยิวเซฟาร์ดีโมร็อกโก
* สาขาที่สามเรียกว่า “ชาวยิวสเปนและโปรตุเกส” ที่คือชาวยิวที่อยู่ในสเปนและโปรตุเกสที่แสร้งทำตัวเป็นคริสเตียน และต่อมาเปลี่ยนกลับไปนับถือศาสนยูดายตามเดิมในอิตาลี, เนเธอร์แลนด์, ทางตอนเหนือของเยอรมนี, อังกฤษ หรือในโลกใหม่
* สาขาที่สี่เรียกว่าชาวยิวคริพโตที่เลือกที่จะซ่อนตัวระหว่างสมัยการไต่สวนศรัทธา โดยปฏิบัติพิธีกรรมอย่างลับ ๆ เป็นส่วนตัว กลุ่มที่สี่นี้มักจะไปตั้งถิ่นฐานอยู่ทางตอนเหนือของนูดว เลออนในเม็กซิโก ทางตะวันตกเฉียงใต้ของสหรัฐอเมริกาเช่นในนิวเม็กซิโก แอริโซนา และทางใต้ของเท็กซัส แคริบเบียน และ อเมริกาใต้

## อ้างอิง

## ดูเพิ่ม
* ศาสนายูดาย
* ประเทศอิสราเอล

หมวดหมู่:ชาวยิว
หมวดหมู่:ชาวเอเชียตะวันตก
ชาวอิตาลี

**ชาวอิตาลี** () เป็นกลุ่มชาติพันธุ์โรมานซ์ ในประเทศที่อยู่ในภูมิภาคทางภูมิศาสตร์ของอิตาลี รวมถึงดินแดนใกล้เคียง

เนื่องจากมีชาวอิตาลีพลัดถิ่นเป็นจำนวนมากหลังจากการรวมชาติอิตาลี สงครามโลกครั้งที่หนึ่ง และสงครามโลกครั้งที่สอง (โดยมีพลเมืองอิตาลีมากกว่า 5 ล้านคนที่อาศัยอยู่นอกอิตาลี) ประชากรประมาณ 150 ล้านคนทั่วโลกระบุว่าตนมีเชื้อสายอิตาลี รวมถึง 62% ของประชากรอาร์เจนตินา, 1 ใน 3 ของประชากรอุรุกวัย, 15% ของประชากรบราซิล, ส่วนอื่น ๆ ของทวีปยุโรป (เช่น เยอรมนีและสหราชอาณาจักร), ทวีปอเมริกา (เช่น สหรัฐ แคนาดา โคลอมเบีย เวเนซุเอลา), ออสตราเลเซีย (ออสเตรเลียและนิวซีแลนด์) และบางส่วนในตะวันออกกลาง

ชาวอิตาลีมีอิทธิพลและมีส่วนร่วมในด้านต่าง ๆ มากมาย เช่น ศิลปะและดนตรี วิทยาศาสตร์ เทคโนโลยี แฟชั่น ภาพยนตร์ อาหาร กีฬา การธนาคาร และธุรกิจ เป็นต้น

## อ้างอิง





## ดูเพิ่ม
* ประเทศอิตาลี 
* ประวัติศาสตร์อิตาลี 

*
หมวดหมู่:กลุ่มชนโรมานซ์‎
หมวดหมู่:กลุ่มชาติพันธุ์ในยุโรป
ชาวดัตช์

**ชาวดัตช์** ( ) คือกลุ่มชาติพันธุ์ของประชากรส่วนใหญ่ของประเทศเนเธอร์แลนด์ นอกจากในประเทศเนเธอร์แลนด์แล้วชาวดัตช์หรือผู้สืบเชื้อสายมาจากชาวดัตช์ก็ยังตั้งถิ่นฐานในดินแดนต่างๆ ทั่วโลกโดยเฉพาะในแคนาดา,ออสเตรเลีย, สาธารณรัฐแอฟริกาใต้ และในสหรัฐอเมริกา

## อ้างอิง

## ดูเพิ่ม
* ประเทศเนเธอร์แลนด์ 
* ประวัติศาสตร์เนเธอร์แลนด์ 

*
ด
ด